kardosdrur/scandi-wiki huggingface dataset:
Mariupol

Mariupol (, , , ) er en ukrainsk industriby og havneby ved det Azovske Hav. Byen ligger i det østlige Ukraine i Donetsk oblast. Den har et areal på og et befolkningstal på  indbyggere.

Mariupol blev grundlagt i 1778.

Byen er hjemsted for de store industrifirmaer Asovmash og Asovstal.

I 2014 blev Mariupol truet af separatister under Krigen i Donbass, men blev sikret af ukrainske tropper den 13. juni. Den blev udnævnt til midlertidigt administrativt center for Donetsk oblast, efter at byen Donetsk blev hovedstad i den selvudråbte Folkerepublikken Donetsk. Separatister har angrebet byen flere gange siden. Siden februar 2022 er byen forsøgt besat og er blevet alvorligt beskadiget som led i den russiske invasion, hvor den fik titlen Ukraines helteby og helvede på jord.

Kilder

Eksterne henvisninger 

Byer i Donetsk oblast
Havnebyer
War of the Worlds (film fra 2005)

War of the Worlds er en katastrofe-/science fiction-film fra 2005 baseret på H.G. Wells' roman af samme navn. Filmen er instrueret af Steven Spielberg og har Tom Cruise, Dakota Fanning og Justin Chatwin i hovedrollerne.

Filmen bygger på det meget anvendte plot, at Jorden angribes af rumvæsener og følger menneskets kamp for overlevelse.

Rolleliste (udvalg)

Eksterne henvisninger 
 Officiel hjemmeside for filmen
 

Amerikanske film fra 2005
Science fiction-film fra USA
Katastrofefilm fra USA
Engelsksprogede film
Highway to Hell (album)

Highway to Hell er det sjette album af det australske hårde rock band AC/DC som blev udgivet i 1979. Alle sangene er skrevet af Angus Young, Malcolm Young, og Bon Scott. Dette var bandets sidste udgivelse med vokalisten Bon Scott som døde det følgende år.

Highway to Hell blev oprindeligt udgivet gennem Albert Productions som gav salgrettighederne videre til Atlantic Records så det kunne blive udgivet internationalt. Albummet blev genudgivet igen i 2003 denne gang gennem Epic Records som et led i AC/DCs kvalitetsforbedret serier. Den 25. maj 2006 fik albummet tildelt syv platin af RIAA. I 2003 blev albummet placeret som nummer 197 på magasinet Rolling Stones liste over de 500 bedste albums til dato.

Numre 
 Alle sange er skrevet og komponeret af Angus Young, Malcolm Young og Bon Scott.

 "Highway to Hell" – 3:32
 "Girls Got Rhythm" – 3:27
 "Walk All Over You" – 5:13
 "Touch Too Much" – 4:30
 "Beating Around the Bush" – 4:00
 "Shot Down in Flames" – 3:26
 "Get It Hot" – 2:38
 "If You Want Blood (You've Got It)" – 4:40
 "Love Hungry Man" – 4:20
 "Night Prowler" – 6:27

Musikere 
 Bon Scott – Vokal
 Angus Young – Leadguitar, bagvokal
 Malcolm Young – Rytmeguitar, bagvokal
 Cliff Williams – Basguitar, bagvokal
 Phil Rudd – Trommer, bagvokal

Placering på hitliste

Billboard 200 (Nordamerika) – album 
1979   Pop Albums	                Nr. 17

Billboard (Nordamerika) – singler 
1979   Highway To Hell          Pop Singles                     Nr. 47
1992   Highway To Hell(Live)	Mainstream Rock Tracks	        Nr. 29

Referencer 

AC/DC-album
Album fra 1979
Hardrock-album
Rulleskøjter

En rulleskøjte er i sin grundform en støvle med hjul under, hvor man søger at efterligne oplevelsen af at køre på skøjter uden is.

Skøjter findes i mange udgaver, men de to primære er fire-hjulede og inline.

Side by side 
Er skøjter hvor hjulene er anbragt parvist på to aksler. Disse er lidt nemmere at løbe på for børn. Firehjulede kaldes hyppigst for side-by-side skøjter i Danmark og for quads i udlandet.

Inliner 
Er skøjter hvor hjulene er anbragt på en linje midt under støvlen, og disse giver en større lighed med is-skøjter.

Teknikken bag rulleskøjteløb 
Teknikken bag rulleskøjteløb ligger i at man næsten skal "glide" frem over banen. Ude på banen kan man glide sin højre fod diagonalt op mod højre side hvor efter man glider sin venstrefod diagonalt mod venstre op. Man kan med fordel svinge sin krop fra side til side imens.

Se også 
 Rullesko
 Inline speed skating

Skøjteudstyr
Sportsfodtøj
Befordringsmidler
Barda

Barda har flere betydninger:
 Barda (rollespilsverden) – et rollespilsunivers, populariseret på DR TV
 Barda (film) – en tyrkisk film
 Jean-Pierre Barda – musiker i Army of Lovers
Dalby (Faxe Kommune)

Dalby er en by på Sydsjælland med , beliggende i Sønder Dalby Sogn. Byen nævnes i 1360 og blev udskiftet i 1792. Dalby ligger mellem Haslev, Karise, Rønnede og Køge ved Sydmotorvejen, mellem til/frakørsel 35 (nordgående retning mod København) og til/frakørsel 36 (Sydgående retning, mod Vordingborg). Dalby lå tidligere i den forhenværende Rønnede Kommune i det nedlagte Storstrøms Amt og ligger nu i Faxe Kommune og hører til Region Sjælland.

I byen 
I selve Dalby findes en hal, en skole, en tank, en superbrugs, et ældrecenter, et hotel, et pizzeria og en frisørsalon. Desuden Dalby Kirke tidligere under Tryggevælde Provsti. Skolen er Bavneskolen (som ligger på Bavnestræde). Hallen hedder Dalbyhallen. Tanken er en Shell-tank, beliggende ved busstoppestedet.
Ældrecenteret og SuperBrugsen ligger ved Lindhardsvej, hvor der også er en OK-tank og en OK vaskehal. Dalbyhotel ligger ligeoverfor T-Krydset hvor Piberhusvej (vejen til/fra Haslev) starter.
Dalby Pizzeria ligger ved Shell-tanken og stoppestedet.
Frisør salon "Katrine Boas" ved SuperBrugsen.

Byen ligger på siden af Dalbybakke (Højeste punkt 57 meter), men ikke nede i en dal. Dalby består af flere byer, men det oprindelige navn er Dalby. Øvrige byer, der nu hører under navnet "Dalby" er; Dalby-Borup, Kelstrup, Jenstrup, Dalby og Babberup.

Demografi 
Pr. 1. januar

Kilder 

 Trap, J. P. Danmark. Præstø Amt. Bind IV, 5. udg., 1955.

Eksterne henvisninger 
 Faxe kommune
 Bregentved Gods
 Dalby IF
 Byplanen i Dalby 
 Dalby Antennelaug af 1973 
 Dalby og Omegns Borgerforening
Firetaktsmotor

En firetaktsmotor er en stempel- og forbrændingsmotor, som under en termodynamisk kredsproces udvikler energi ved tilførsel af brændstof.
  
Motoren fungerer i fire takter svarende til to stempelslag modsat en totaktsmotor, som anvender to takter og det halve antal stempelslag.

Hovedtyper 
Denne motor findes i to hovedtyper:

Dieselmotorer 
Dieselmotorer, hvor antændelse af gasblanding (dieselolie + luft) foregår ved kompression.

Anvendelse 
Blandt andet som drivkraft i skibe, generator-aggregater o.a.

Benzinmotorer 
Benzinmotorer, hvor antændelse af gasblanding (benzin + luft) foretages med tændrør eller anden mekanisk tændenhed.

Anvendelse 
Blandt andet som drivkraft i biler, haveredskaber o.a.

Brændstofmotorer kan have en effektivitet på 20-40%. 60% af den oprindelige kemiske energi i brændstoffet afsættes som varme til omgivelserne.

Arbejdsgang 
 en ”indsugningstakt” – hvor indsugningsventilen åbner og stemplet på vejen ned suges gasblandingen fra indsugningsmanifolden til cylinderen. Trykket er lavt.
 en ”kompressionstakt” – hvor stemplet bevæger sig op, og begge ventiler er lukkede. Gasblandingen komprimeres. Trykket og temperaturen stiger.
 en ”forbrændingstakt” – der udløses af en gnist fra tændrøret i benzinmotorer og spontant grundet kompressionen i dieselmotorer, hvor stemplet presses ned og afgiver sin energi til krumtappen. Trykket stiger meget i starten af takten og falder under takten.
 en "udstødningstakt" – hvor stemplet bevæger sig op med udstødningsventilen åben, og derved presser udstødningsgasserne ud af cylinderen. Trykket falder meget i løbet af takten.

Skematisk arbejdsgang og bevægelige dele 

|- align = "center"
|  ||  || 
|- align = "center"
| Stempel i top, før cyklen begynder. || 1 – Indsugningstakt; indsugning af benzin og luft blanding. || 2 – Kompressionstakt.
|- align = "center"
|  ||  || 
|- align = "center"
| Benzin og luft blandingen antændes af gnist fra tændrør.. || 3 – Arbejdstakt, hvor den overfører kræfterne til krumtap. || 4 – Udstødningstakt, hvor udstødningsgasserne lukkes ud.

Noter 

Motorteknologi
Forbrændingsmotorer
Jan Theuninck

Jan Theuninck (født 7. juni 1954 i Zonnebeke, Vestflandern) er en belgisk maler og digter.

Links 
 Holocaust 
 Stalag XB 
 1. verdenskrig : digte  

Malere fra Belgien
Digtere fra Belgien
War of the Worlds

War of the Worlds er en science fiction-roman udgivet i 1898 af H.G. Wells, der beskriver, hvordan England invaderes af rumvæsener fra Mars. Det er en af de bedst kendte beskrivelser af en fremmed invasion af Jorden. Den danske oversættelse har titlen "Klodernes kamp".

Bogen og dens historie har givet grobund til en lang række nye bøger, film og endda som et yderst realistisk radiospil af Orson Welles, udsendt i 1938; radiospillets form af direkte nyhedsreportage fik nogle lyttere til at gå i panik.

Se også 
 Det 20. århundredes 100 bøger ifølge Le Monde

Eksterne henvisninger 

 War of the Worlds på Project Gutenberg

Romaner fra England
Litteratur i 1898
Henning Tjørnehøj

Henning Tjørnehøj (født 23. februar 1937 i København) er en dansk forfatter og debattør, især kendt for sin rolle i som konsulent i Fagbevægelsens Forskningsråd under LO og for sit virke som Socialdemokratiets uofficielle partihistoriker.

Henning Tjørnehøj er klassisk-sproglig student fra Aarhus Katedralskole. Han har været  konsulent ved Arbejdsformidlingskontoret i Aarhus 1964-72; forskningsmedarbejder på Sydjysk Universitetscenter i Esbjerg 1972-75 – nu en del af Syddansk Universitet – og han var sekretær for Fagbevægelsens Forskningsråd 1975-2002. Har været medlem af Statens Samfundsvidenskabelige Forskningsråd og censor på RUC og ved Handelshøjskolen i København i arbejdsmarkedspolitik[1].

Han har været formand for Socialdemokratiets arbejdsmarkedspolitiske udvalg, og han er medforfatter af partiets principprogram af 1977. I årene 1968-72 var han formand for den grundtvigske Studenterkredsen ved Aarhus Universitet. I 1986, i 50-året for udbruddet af den Spanske borgerkrig, tog han initiativet til rejsning af et mindesmærke for de danske frivillige vis-a-vis Frihedsmuseet i Churchill-parken i København. I 125-året for komponisten Carl Nielsens fødsel i 1990 fik han – året efter – dannet et nyt dansk Carl Nielsen Selskabet. I 1996 modtog han Nordisk Grafisk Unions kulturpris for sit historiske forfatterskab.

Bibliografi

Eksterne referencer 

Debattører fra Danmark
Faglitterære forfattere fra Danmark
Socialdemokrater fra Danmark
Dansksprogede forfattere fra Danmark
One Hell of a Christmas

One Hell of a Christmas er en engelsksproget dansk gyserfilm fra 2002. Filmen er skrevet og instrueret af den danske filminstruktør Shaky González. Filmen er produceret af Peter Aalbæk Jensen og Thomas Stegler fra Wise Guy Productions. I filmen medvirker Thure Lindhardt og Zlatko Buric.

Handling 
Filmen foregår i Los Angeles i USA og handler om den kriminelle Carlitos (Tolo Montana), der bliver løsladt efter to års fængsel, og bliver fast besluttet på at vise sig som et godt eksempel for sin 5-årige søn og droppe sin kriminelle karriere. Tilbage i den moderne storby står julen for døren, men dens glade budskab om kærlighed og velgørenhed står i kontrast til den uhyggelige underverden, hvor det er højsæson for grådighed og forbrydelser. Her færdes dæmonerne. Carlitos bedste ven, den unge kriminelle Mike (Thure Lindhardt), kommer i besiddelse af en mystisk klo med overnaturlige kræfter, der kan skaffe dem hurtige penge og et liv i overhalingsbanen, og selvom Carlitos afslår, er han alligevel snart spundet ind i et net af sex, drugs og julesange.

Medvirkende

Referencer 
Shaky González, var som barn meget fascineret af zombie-genren, og filmen har referencer til filmene The Evil Dead, Bad Taste og Halloween. Eksempelvis i scenen med den zombieficerede stripper, der tydeligt nok har Lindas genopstandelse i Evil Dead II fra 1987 som forbillede.

Eksterne henvisninger 
 

Danske film fra 2002
Gyserfilm fra Danmark
Engelsksprogede film
Tim (flertydig)

TIM eller tim har flere betydninger:

 Tim – et drengenavn
 Tim (by) – en by i Ringkøbing-Skjern Kommune
 Tim (film) – en film fra 1979
 Transient intermodulationsforvrængning
 Telecom Italia Mobile
What Women Want

What Women Want er en amerikansk komediefilm fra 2000, instrueret af Nancy Meyers og med Mel Gibson og Helen Hunt i hovedrollerne.

Handling 
Reklamemanden Nick Marshall (Mel Gibson) har stor succes på sit arbejde, da Nick laver noget research på nogen kvindeprodukter sker der et uheld med en bizar effekt. Pludselig kan Nick høre alt hvad kvinder tænker og det udnytter han.

Medvirkende 
 Mel Gibson – Nick Marshall
 Helen Hunt- Darcy McGuire
 Marisa Tomei – Lola
 Alan Alda – Dan Wanamaker
 Judy Greer – Erin

Eksterne henvisninger 
 

Amerikanske film fra 2000
Komediefilm fra USA
Dalby (Skåne)

Dalby er en landsby i Skåne i det sydlige Sverige.

Dalby har  indbyggere og ligger i Lund kommune i Skåne län, ca. 10 km sydøst for Lund. I byen ligger Dalby kirke, Nordens ældste stenkirke. Tæt ved den vestlige ende af byen ligger Dalby Söderskog Nationalpark.

I 1060 anlagde Svend Estridsen et religiøst center i Dalby, og hans søn Harald 3. Hen blev begravet her 1080. Dalby bispedømme blev udskilt fra Roskilde bispedømme i 1060. Allerede i 1066 blev området lagt ind under Lund Stift.

Historie 
Dalby har gamle rødder og har siden hedensk tid udgjort et vigtigt mødested på Lund-sletten. Måske var pladsen en konkurrent til Lund og Uppåkra om at blive det dominerende magtcenter i det sydvestlige Skåne i 1000-talet.

Helligkorskirken i Dalby grundlagdes i 1060, og dele i den nuværende kirke stammer herfra. Frem til 1066 var Dalby bispesæde, inden dette flyttedes til Lund. Biskop Egino var biskop her. Navnet Eginogården på forsamlingshjemmet refererer til biskoppen. Nær kirken findes også Kungsgården.

Efter Dalby stift gik op i Lunds stift med Lund som hovedsæde svandt Dalby i lighed med Uppåkra stadig mere ind. Efter udskiftningen i begyndelsen af 1800-tallet fandtes endnu kun fire gårde tilbage i byen.

Byen udviklede sig til et stationssamhälle (stationsby) efter tilkomsten af Malmö-Tomelilla Järnväg (MöToJ), som nåede Dalby i 1892 og Tomelilla i 1893. MöToJ sammenlagdes i 1896 med Simrishamn-Tomelilla Järnväg (CTJ) til Malmö-Simrishamns Järnväg (MSJ). MSJ byggede også en baneforbindelse fra Dalby via Torna Hällestad og Harlösa til Bjärsjölagård, hvilken blev færdig i 1911. MSJ blev overtaget af staten i 1943, og i 1955 ophørte persontrafikken Dalby-Bjärsjölagård og 1970 Malmö-Dalby-Tomelilla. Godstrafik Malmö-Dalby-Harlösa fandtes indtil 1983 og på Malmö-Dalby-Önneslöv til 1987.

Dalby var også en kirkeby i Dalby socken (Dalby sogn) og indgik efter kommunreformen 1862 i Dalby landskommun. I denne indrettedes 7. november 1941 Dalby municipalsamhälle som opløstes 31. december 1954.

Dalby voksede kraftigt siden 1970-erne og udgør i dag en pendlingsby tilknyttet Malmö og Lund.

Befolkningsudvikling

Noter

Eksterne henvisninger 

Byer i Lunds kommun
Charybdis

Charybdis er i græsk mytologi en monstrøs malstrøm, der ligger i nærheden af Skyllas klippe.

Charybdis var oprindelig en nymfe, datter af Poseidon og Gaia, der for at udvide sin fars rige oversvømmede dele af den græske kyst. Det gjorde Zeus så vred, at han forvandlede hende til en malstrøm, der tre gange om dagen måtte sluge en enorm mængde vand.

Ifølge traditionen lå Charybdis ved et smalt stræde nær Sicilien, og det er ofte blevet tolket som Messinastrædet.

Både Odysseus og Æneas kom forbi Charybdis, men sidstnævnte (Æneas) blev dog nødt til at sejle hele vejen uden om Sicilien.

Da uhyret Skylla boede tæt på Charybdis, hed det i antikken at "sejle mellem Skylla og Charybdis". Det betyder at færdes på en snæver vej med farer på begge sider.

Eksterne henvisninger 

 

Væsener i græsk mytologi
Nymfer
Rotation
Løsepenge (film)

Løsepenge (originaltitel: Ransom) er en amerikansk thriller fra 1996 med Mel Gibson, Gary Sinise og Rene Russo. Filmen er instrueret af Ron Howard efter et manuskript af Richard Price og Alexander Ignon. Musikken er skrevet af James Horner

Filmen blev en stor publikumssucces og fik forholdsvis god omtale af kritikerne.

Handling 

Forældrenes værste mareridt bliver til virkelighed, da forretningsmanden Tom Mullen (Mel Gibson) modtager et billede af sin søn som er kneblet og bundet. For at få ham tilbage indvilger Tom og hans kone Kate (Rene Russo) i at betale to millioner i løsepenge til kidnapperen, men pludselig går noget galt, og kidnapperen mister tålmodigheden. Tom beslutter derfor selv at befri sin søn med metoder, som sætter både hans søns liv og hans ægteskab på spil.

Modtagelse 
Ransom blev en stor publikumssucces og indspillede over $136 millioner på amerikanske biografer alene, og over $309 millioner på verdensplan. Den blev den femte mest indbringende filmen i USA i 1996.

Filmen blev forholdsvis godt modtaget af de amerikanske anmeldere og har opnået 70% på Rotten Tomatoes (februar 2006). Den kendte amerikanske filmkritiker Roger Ebert gav den god omtale, men mente også, at filmens slutfase havde et større potentiale end hvad blev udnyttet.

Priser og nomineringer 
Filmen blev i 1997 tildelt både en ASCAP Award og en Blockbuster Entertainment Award. Den blev samme år nomineret til en Golden Globe i kategorien bedste mandlige hovedrolle (Mel Gibson).

Den blev endvidere nomineret til en Saturn Award, Image Award og en Young Artist Award.

Medvirkende

Referencer

Eksterne henvisninger 
 

Amerikanske film fra 1996
Actionfilm fra USA
Thrillerfilm fra USA
Film instrueret af Ron Howard
Was nützt die Liebe in Gedanken

Was nützt die Liebe in Gedanken er en tysk dramafilm fra 2004 instrueret af Achim von Borries. Hovedrollerne spilles af August Diehl, Daniel Brühl, Anna Maria Mühe og danske Thure Lindhardt.

Handling 

Filmen er baseret på en virkelig begivenhed, den såkaldte Steglitzer Schülertragödie, der fandt sted i Berlin i 1927. Hovedpersonerne har vanskeligheder med deres første store kærlighed og beslutter at begå selvmord, da de ikke finder den kærlighed, de mener, de fortjener. Mens de altid søger efter den højeste kærlighed, går Paul (Daniel Brühl) og Günther (August Diehl) glip af de virkeligt vigtige ting i livet. Deres forstyrede forestillinger ødelægger alt, og en farlig idé begynder at vokse i Günthers hoved: «Hvis vi ikke bliver elsket, tager vi dem, vi elsker, med os».

Priser

Vundet 
 2005: German Film Critics Association Awards – for Bedste Skuespiller: August Diehl
 2004: Copenhagen International Film Festival – Golden Swan for Bedste Skuespillerinde: Anna Maria Mühe
 2004: European Film Awards – Audience Award for Bedste Skuespiller: Daniel Brühl
 2004: New Faces Awards, Germany – for Bedste Instruktør: Achim von Borries
 2004: Undine Awards, Austria – for Bedste Unge Skuespiller – Film: August Diehl
 2004: Verona Love Screens Film Festival – for Bedste Film: Love in Thoughts

Nomineringer 
 2005: German Camera Award – for Bedste spillefilm: Jutta Pohlmann
 2004: Brussels European Film Festival – Golden Iris : Love in Thoughts

Ekterne links 
 Official hjemmeside (Tysk)

Anmeldelser 
 Filmcritic.com 

Tyske film fra 2004
Dramafilm fra Tyskland
De hurtige og de døde

De hurtige og de døde (originaltitel The Quick and the Dead) er en film instrueret af Sam Raimi, udgivet i 1995. I filmen ses bl.a. Sharon Stone, Gene Hackman, Russell Crowe, Leonardo DiCaprio, Lance Henriksen og Keith David.

Handling 

De hurtige og de døde følger gangen for en pistolskydningskonkurrence afholdt af John Herod (Hackman), en tidligere bandit og morder der nu ubarmhjertigt leder den lille by Redemption, Arizona. Konkurrencen er reelt arrangeret for at udrydde enhver der ville have modet og evnen til at udgøre en trussel mod Herod. Præmien i konkurrencen tiltrækker et bredt udsnit af deltagere — inklusiv adskillige forbrydere, en eventyrer (David), en  svensk mester (Sven-Ole Thorsen), en trickskytte og skryder (Henriksen), Herods påståede søn (DiCaprio), og en mystisk kvinde (Stone) der har sat sig for at dræbe Herod. Herod sender sine lakajer ud for at hente en mand ved navn Cort (Crowe), som tidligere var hans partner men nu har trukket sig tilbage som missionær. Cort tortureres og ydmyges offentligt da han nægter at afsige sin ikke-voldspolitik. Han og "the Lady" (som Stones figur kendes som) finder ud af at de har en fælles fjende i Herod og udtænker en plan for at dræbe ham om befri byen fra dens undertrykkelse. Det afsløres i en serie flashbacks at Stones karakter ikke er en korsfarer eller frelser; hendes mission er personlig hævn: som pige manipulerede Herod hende til ved et uheld at skyde sin far (Sinise), byens sherif.

Medvirkende

Eksterne Henvisninger 

Amerikanske film fra 1995
Westernfilm fra USA
Film instrueret af Sam Raimi
Herning KFUM

Herning KFUM er en fodboldklub i Herning, der eksisterer også volleyball- og håndboldhold der spiller under navnet Herning KFUM.

Klubbens oprindelse strækker sig helt tilbage til år 1911 hvor KFUM i Herning havde det at spille fodbold som et tilbud til byens borgere. 

Klubbens anlæg ligger ved H.P. Hansensvej Nord for Herning centrum. Herning Gymnasium er en tæt nabo på klubhuset.

KFUMs Idrætscenter som er navnet på klubbens klubhus blev taget i brug i år 1984

Navnet Ansgar Nybo er nærmest synomnym med klubben for folk der kender den, han var formand i klubben i 37 år og nåede at deltage i ledelsen af klubben i et halvt århundred.

Klubben er medlem af FC Midtjyllands FS MidtVest netværk.

Klubben´s højest placeret hold i 2011 er Serie 1

Kilder

Ekstern henvisninger 
 Herning KFUM Fodbolds Hjemmeside

Fodboldklubber under DBU Jylland
Idrætsforeninger i Danmark
KFUM
Achim von Borries

Achim von Borries (født 13. november 1968 i München) er en tysk filminstruktør og manuskriptforfatter. Han studerede ved Deutsche Film- und Fernsehakademie Berlin, og debuterede i 2000 med spillefilmen England!. I 2004 fulgte filmen Was nützt die Liebe in Gedanken, med danske Thure Lindhardt. Som manuskriptforfatter arbejdede han også på Good bye, Lenin!. I 2005 skrev han manus til den tyske tegnefilm Die drei Räuber efter børnebogen af Tomi Ungerer.

Udvalgt filmografi 
 1995: Mutantenstadl (kortfilm)
 1995: Die Letzte Sozialistin (kortfilm)
 1996: Boomtown Berlin 
 1998: Halberstadt (kortfilm)
 1999: England!
 2001: Die Fähre
 2004: Was nützt die Liebe in Gedanken
 2004: Eva Blond – There is no Business like...
 2005: Der Elefant
 2006: Unter Verdacht
 2017: Babylon Berlin

Eksterne henvisninger 
 

Filminstruktører fra Tyskland
Personer fra München
Polyfem

Polyfem el. Polyfemos er en kyklop i græsk mytologi, der mest er kendt for sin rolle i Odysseen, hvor Odysseus og hans skib kommer forbi.

Da Odysseus (der over for Polyfem præsenterede sig som "Ingen") og hans mænd gik ind i Polyfems hule, spærrede han dem inde og spiste langsomt mændene. Det fik Odysseus til at udtænke en plan, der gik ud på at drikke kyklopen fuld i vin og derefter at blinde ham med en glødende kæp. Det lykkedes, men selvom Polyfem intet kunne se, spærrede han udgangen til hulen, og Odysseus slap kun ud ved at binde sig fast under Polyfems får, da de skulle ud på græs.

På vej væk fra Polyfems ø, besluttede den selvglade Odysseus, at afsløre sin identitet for kyklopen, så han råbte sit navn tilbage til Polyfem, der forbandede ham. Således nedkaldte Odysseus sig Poseidons vrede, da Poseidon var far til Polyfem.

I Æneiden lægger også Æneas vejen forbi Polyfems ø, hvor han redder en af Odysseus mænd, der blev glemt på øen.

Hos Theokrit, Pholixenos og Ovid skildres Polyfem ikke som den barbariske kæmpe, men derimod hans forelskelse i nymfen Galatea.

Se også 
 Kyklopen af Euripides.

Eksterne henvisninger 

 

Væsener i græsk mytologi